4.  การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

 ลักษณะผลิตภัณฑ์ของบริษัท คือ สื่อโฆษณาภายนอกที่อยู่อาศัย (Out of Home Media) ที่มีความหลากหลายทั้งด้านรูปแบบ ขนาด สถานที่ติดตั้ง เทคนิค นวัตกรรม และการนำเสนอ เพื่อให้สามารถสนองความต้องการของตลาดและกลุ่มลูกค้าเป้าหมายที่แตกต่างกัน โดยมีจุดติดตั้งครอบคลุมพื้นที่ทั้งในย่านธุรกิจและแหล่งชุมชน ทั้งในเขตกรุงเทพมหานคร ปริมณฑลและต่างจังหวัด

 ในการประกอบธุรกิจมีรายได้ 2 รูปแบบ คือ การให้เช่าสื่อโฆษณา และการรับจ้างดำเนินการจัดทำ และผลิตงานโฆษณา ซึ่งโดยส่วนใหญ่ลูกค้าที่ต้องการใช้สื่อโฆษณาของบริษัทต้องให้บริษัทเป็นผู้ผลิตภาพโฆษณาด้วยทั้งนี้เพื่อคุ้มครองในเรื่องการรับประกันภาพโฆษณา

 การดำเนินธุรกิจ ดำเนินงานโดยบริษัท มาสเตอร์ แอด จำกัด (มหาชน) , บริษัท มาสเตอร์ แอนด์ มอร์ จำกัด ,บริษัท เทค อะ ลุค จำกัด ,บริษัท มาโก้ ไรท์ ซายน์ จำกัดและบริษัท กรีน แอด จำกัด โดยมีการแบ่งขอบเขตของการดำเนินธุรกิจ จากขนาดพื้นที่ของสื่อโฆษณาและประเภทของสื่อโฆษณาเป็นหลัก 

สื่อโฆษณาแต่ละประเภทของ บริษัท มาสเตอร์ แอด จำกัด (มหาชน) บริษัท มาสเตอร์ แอนด์ มอร์ จำกัด บริษัท มาโก้ ไรท์ ซายน์ จำกัด บริษัท เทค อะ ลุค จำกัด และบริษัท กรีน แอด จำกัด สามารถสรุปได้ดังนี้

-   สื่อโฆษณาของบริษัท มาสเตอร์ แอด จำกัด (มหาชน)แบ่งออกได้เป็น 3 ประเภท ดังนี้

1.  ประเภท Billboard หมายถึง ป้ายโฆษณาที่สามารถแสดงภาพนิ่ง และภาพพลิกสลับ
    ตั้งอยู่ริมถนนสายหลัก ทั้งในกรุงเทพฯ และต่างจังหวัดในหัวเมืองใหญ่
    รวมถึงริมทางด่วนทั้งขั้นที่ 1 และ 2

2.  ประเภท Malls หมายถึง สื่อโฆษณาที่ติดตั้งอยู่ในพื้นที่ห้างสรรพสินค้าและแหล่งช้อปปิ้ง

3.  ประเภท Made to Order หมายถึง
    สื่อโฆษณาที่บริษัทผลิตขึ้นมาเป็นพิเศษตามความต้องการของลูกค้าเช่น
    การก่อสร้างโครงป้ายหลากหลายขนาด โดยปกติจะไม่มีพื้นที่ หรือรูปแบบตายตัว เช่น Mock
    Up , Display Booth รวมไปถึงการจัด Event Activities ต่างๆ

-   สื่อโฆษณาของบริษัท มาสเตอร์ แอนด์ มอร์ จำกัด แบ่งออกได้เป็น 3 ประเภท ดังนี้

1.  ประเภท Street Furniture ซึ่งประกอบด้วย

    1.  City Vision BTS สื่อโฆษณารูปแบบ
        Trivisionติดตั้งบริเวณเสาตอม่อของสถานีรถไฟฟ้าบีทีเอส

    2.  City Vision Flyover สื่อโฆษณารูปแบบ
        Trivisionติดตั้งบริเวณตอม่อของสะพานข้ามแยกสำคัญๆทั่วกรุงเทพฯ

    3.  Siam Square Billboard สื่อป้ายโฆษณาที่ตั้งอยู่บริเวณพื้นที่สยามสแควร์ซอย 7
        แหล่งช้อปปิ้งซึ่งเป็นศูนย์รวมของคนรุ่นใหม่

2.  ประเภท Transit ซึ่งประกอบด้วย

    1.  City Griplight Express สื่อโฆษณารูปแบบกล่องไฟ
        ติดตั้งบริเวณตู้เก็บเงินทางด่วนขั้นที่ 1 และทางด่วนขั้นที่ 2

    2.  City Vision BTS Walkway สื่อโฆษณารูปแบบ
        Trivisionตั้งอยู่บริเวณทางเดินเชื่อมต่อของรถไฟฟ้าบีทีเอสของสถานีอนุสาวรีย์ชัยสมรภูมิ
        และสถานีสนามกีฬาแห่งชาติ

    3.  City Lightbox BTS Walkway สื่อโฆษณารูปแบบกล่องไฟ
        ตั้งขนานไปกับทางเดินอยู่บริเวณจุดเชื่อมต่อของรถไฟฟ้าบีทีเอสสถานีอนุสาวรีย์ชัยสมรภูมิ
        และสถานีสนามกีฬาแห่งชาติ

    4.  Morchit Station สื่อโฆษณาในพื้นที่ของสถานีขนส่งหมอชิตใหม่
        ประกอบด้วยสื่อโฆษณารูปแบบกล่องไฟทั้งภายในและภายนอกสถานี

-   การผลิตอุปกรณ์ไตรวิชั่นของบริษัท มาโก้ ไรท์ ซายน์ จำกัด

บริษัท มาโก้ ไรท์ ซายน์ จำกัด
ผู้ผลิตอุปกรณ์ไตรวิชั่นซึ่งใช้เทคโนโลยีที่มีคุณภาพจากประเทศสวีเดนโดยบริการกับลูกค้าทั้งในประเทศและต่างประเทศรวมถึงเพื่อใช้งานและจัดจำหน่าย

-   สื่อโฆษณาของบริษัท เทค อะ ลุคจำกัด

บริษัท เทค อะ ลุคจำกัด ให้บริการสื่อโฆษณาอิเลคทรอนิกส์ ขนาดใหญ่ หรือ LED Billboard
ติดตั้งบริเวณลานด้านหน้า ห้างสรรพสินค้า เซ็นทรัล เวิลด์ พลาซ่า ปัจจุบัน ได้ทำการขายให้กับกลุ่ม
เซ็นทรัล เวิลด์ โดยบริษัท เทค อะ ลุก จำกัด ทำหน้าที่เป็นผู้ร่วมบริหารการขายและดูแลสื่อ

-   สื่อโฆษณาของบริษัท กรีน แอด จำกัด

บริษัท กรีน แอด จำกัด ให้บริการสื่อโฆษณาที่เป็นมิตรต่อสิ่งแวดล้อม
ทั้งภายนอกและภายในที่อยู่อาศัย โดยมีรูปแบบของระบบการจัดสวนแนวตั้ง (Green Wall)
ภายใต้แนวคิด “Naturally Innovative”

รายละเอียดของสื่อป้ายโฆษณาประเภทต่างๆ

สื่อโฆษณาภายใต้การดำเนินงานของบริษัท มาสเตอร์ แอด จำกัด (มหาชน)

1.  Billboard

  สื่อโฆษณาที่มีประสิทธิภาพสูงสุดเป็นสื่อที่ได้รับการพัฒนาให้มีความทันสมัย โดดเด่น
  ดึงดูดสายตาด้วยจุดติดตั้งป้ายโฆษณาในหลายพื้นที่ อาทิ บริเวณริมทางด่วน ริมถนนสายหลัก
  บริเวณย่านธุรกิจ และแหล่งชุมชนทั้งในกรุงเทพฯ และต่างจังหวัด
  ด้วยความหลากหลายของรูปแบบโครงสร้างช่วยสร้างภาพลักษณ์ให้สินค้าที่ลงโฆษณาโดดเด่น
  สวยงาม ดึงดูดทุกสายตาของผู้พบเห็น อันได้แก่ โครงสร้างเสาเดี่ยว (Monopole)
  โครงสร้างเสาคู่ (Double Column) โครงสร้างเหล็กฉากถักใยแมงมุม (Steel Truss)
  และโครงสร้างอื่น ๆ ตามความต้องการของลูกค้า

  ณวันที่ 31 ธันวาคม 2554บริษัทมีโครงในรูปแบบ Billboard
  ภาพนิ่งที่ใช้ในการดำเนินธุรกิจจำนวน 179 ป้าย
  จากสรุปผลดำเนินการโดยสามารถแบ่งตามจุดติดตั้งโครงได้ดังนี้

  -----------------------------------------------------------------------
                                            ร้อยละของพื้นที่โฆษณารวม
  ----------------------------------------- -----------------------------
  ริมถนนสายหลักในเขตกรุงเทพฯ, ปริมณฑล           147

  ริมถนนสายหลักในต่างจังหวัด                     32

  รวม                                       179
  -----------------------------------------------------------------------

  ณ วันที่ 31 ธันวาคม 2554 มีอัตราการใช้งานเฉลี่ยอยู่ที่ร้อยละ 69.4%
  ของสื่อโฆษณารูปแบบBillboard ทั้งหมด

สื่อป้ายโฆษณาภายใต้การดำเนินงานของบริษัท มาสเตอร์ แอนด์ มอร์ จำกัด

1.  City Vision BTS

  BTS City Vision เป็นสื่อป้ายโฆษณาในรูปแบบ Trivisionขนาด 4.00 x 2.00 เมตร
  ติดตั้งในระดับสายตาสูงจากพื้นถนน 1 เมตร บริเวณเสาตอม่อใต้สถานีรถไฟฟ้า BTS จำนวน 20
  สถานี
  บริษัทเป็นผู้ประกอบการรายเดียวที่ได้รับอนุญาตให้ติดตั้งสื่อป้ายโฆษณาบริเวณเสาตอม่อใต้สถานีรถไฟฟ้าทุกสถานี
  เป็นระยะเวลาทั้งสิ้น 9 ปีรวมจุดติดตั้งสื่อป้ายโฆษณาทั้งสิ้น188 จุด ณ. วันที่ 31 ธันวาคม 2554
  มีอัตราการใช้งานอยู่ที่ร้อยละ 76%

2.  City Vision Flyover

  เป็นสื่อโฆษณาบริเวณเสาตอม่อสะพานข้ามแยกสำคัญในกรุงเทพมหานครจำนวน 11 สะพาน
  สามารถสะกดทุกสายตากลุ่มเป้าหมายด้วยไตรวิชั่นพลิกเปลี่ยน 3 ภาพ
  สร้างความน่าสนใจและสร้างสีสันให้เส้นทางคมนาคมสายหลักทั่วกรุงเทพมหานครได้เป็นอย่างดีรับสายตาทั้งกลุ่มเป้าหมายที่สัญจรไปมาตามท้องถนนและทางเท้า
  ปัจจุบัน มีจำนวนทั้งสิ้น 119 ป้าย มีรายละเอียดดังนี้ ณ. วันที่ 31 ธันวาคม 2554
  มีอัตราการใช้งานอยู่ที่ ร้อยละ 34%

3.  City Grip Light Express

  Grip Light เป็นสื่อป้ายโฆษณาที่กรอบทำด้วยอลูมิเนียม
  และป้ายด้านหลังประกอบด้วยแผ่นพลาสติกประกบกับแผ่นอะครีลิคซึ่งอยู่ด้านหน้า
  โดยมีภาพโฆษณาซึ่งพิมพ์ลงบนไวนิลแบบโปร่งแสงคั่นกลาง ทำให้ภาพโฆษณาสวยงามเหมือนจริง
  Griplightมีขนาดป้าย 0.84 x 0.84 ติดตั้งอยู่บริเวณตู้เก็บเงินทางรายละเอียดดังนี้

1.  ด่านเก็บเงินทางด่วนขั้นที่ 1 จำนวน 15 ด่าน รวมป้ายโฆษณาทั้งสิ้น 79 ป้าย

  ณ วันที่ 31 ธันวาคม 2554 มีอัตราการใช้งานอยู่ที่ร้อยละ100%

2.  ด่านเก็บเงินทางด่วนขั้นที่ 2 จำนวน 6 ด่าน รวมป้ายโฆษณาทั้งสิ้น 45 ป้าย

  ณ วันที่ 31 ธันวาคม 2554 มีอัตราการใช้งานอยู่ที่ร้อยละ 100%

4.  BTS Walk Way

  BTS Walk Way เป็นสื่อป้ายโฆษณาในรูปแบบ Street Furniture
  ติดตั้งบริเวณทางเดินเชื่อมต่อของรถไฟฟ้า BTS บริเวณสถานีอนุสาวรีย์ชัยสมรภูมิ
  และสถานีสนามกีฬาแห่งชาติ ประกอบด้วยสื่อโฆษณา 2 รูปแบบ คือ

-   City Vision BTS Walkwayติดตั้งบริเวณทางเดินเชื่อมต่อสถานีรถไฟฟ้า BTS
    สถานีอนุสาวรีย์ชัยสมรภูมิ จำนวน 4 ป้าย และ สถานีสนามกีฬาแห่งชาติ จำนวน 4 ป้าย
    ขนาดป้าย 3.5 x 1.5 เมตร แนวตั้ง มีลักษณะเป็น Trivisionสามารถแสดงภาพได้ 3
    ภาพต่อ 1 ป้ายณ. วันที่ 31 ธันวาคม 2554 มีอัตราการใช้งานเฉลี่ยอยู่ที่ ร้อยละ 13%

-   City Light Box BTS Walkwayติดตั้งบริเวณทางเดินเชื่อมต่อสถานีรถไฟฟ้า BTS
    สถานีอนุสาวรีย์ชัยสมรภูมิ จำนวน 36 ป้าย และ สถานีสนามกีฬาแห่งชาติ จำนวน 19 ป้าย
    ขนาดป้ายมี 2 ขนาด ได้แก่ ขนาด 1.20 x 2.90 เมตร และขนาด 1.2 x 2.80 เมตร
    (แนวนอน) ณ. วันที่ 31 ธันวาคม 2554 มีอัตราการใช้งานเฉลี่ยอยู่ที่ ร้อยละ 49%

5.  Mochit Station

  Morchit Stationสื่อโฆษณาในพื้นที่ของสถานีขนส่งหมอชิตใหม่
  ประกอบด้วยสื่อโฆษณารูปแบบกล่องไฟทั้งภายในและภายนอกสถานีจำนวน 4 รูปแบบ คือ

-   Main Entrance Lightboxจำนวน 4 ป้าย
    ตั้งบริเวณด้านหน้าประตูทางเข้าอาคารผู้โดยสารชั้น 1

-   Sky Walkway Lightboxจำนวน 16 ป้าย ติดตั้งบริเวณทางเชื่อม
    หรือจุดพักผ่อนที่เชื่อมต่อระหว่างอาคารผู้โดยสารชั้น 3 ไปยังชานชาลารถปรับอากาศ

-   Ground Walkway Lightboxจำนวน 2 ป้าย
    ติดตั้งบริเวณทางเดินจากป้ายจอดรถประจำทาง และแหล่งร้านค้า
    เพื่อเดินทางไปยังอาคารผู้โดยสาร

-   Escalator Head Lightboxจำนวน 1 ป้าย
    ติดตั้งอยู่ด้านบนของบันไดเลื่อนที่จะไปสู่อาคารชั้น 3
    ซึ่งเป็นสถานที่จำหน่ายและอาคารผู้โดยสารสำหรับผู้ต้องการไปยังภาคอีสาน

  ณ. วันที่ 31 ธันวาคม 2554 มีอัตราการใช้งานเฉลี่ยปี 2553 อยู่ที่ ร้อยละ 74%

6.  Siam Square Billboard

  Siam Square Billboard ป้ายโฆษณาขนาด 7.5 x 8 เมตร ติดตั้งอยู่บนอาคารในสยาม
  สแควร์ ซอย 7

  ณ. วันที่ 31 ธันวาคม 2554 มีอัตราการใช้งานเฉลี่ยอยู่ที่ ร้อยละ 100%

ผลิตอุปกรณ์ไตรวิชั่นภายใต้การดำเนินงานของบริษัท มาโก้ ไรท์ ซายน์ จำกัด

บริษัท มาโก้ ไรท์ ซายน์ จำกัด จะทำการผลิตอุปกรณ์บนพื้นที่โรงงานผลิตภาพของบริษัท มาสเตอร์
แอด จำกัด (มหาชน) บริเวณถนนวิภาวดี-รังสิต
ซึ่งสามารถดำเนินการประกอบอุปกรณ์ไตรวิชั่นได้ตั้งแต่ต้นปี2547 โดยมีกำลังการผลิตไม่ต่ำกว่า
8,000ตารางเมตรต่อปี

สื่อป้ายโฆษณาภายใต้การดำเนินงานของบริษัท เทค อะ ลุคจำกัด

LED Billboard เป็นสื่อป้ายโฆษณาในรูปแบบอิเลคทรอนิกส์ ขนาด 10.56 เมตร x 12.48
เมตร รวมพื้นที่การแสดงผลทั้งสิ้น 131.78 ตารางเมตร สำหรับติดตั้งที่พื้นที่แรก คือ
ลานด้านหน้าเซ็นทรัลเวิลด์พลาซ่า แยกราชประสงค์และพื้นที่สอง คือ หน้าห้างเซ็นทรัลเวิลด์พลาซ่า
สาขาขอนแก่น ด้วยความทันสมัยของเทคโนโลยีการผลิต
จึงทำให้จอภาพแสดงผลได้อย่างชัดเจนทั้งในเวลากลางวันและเวลากลางคืนในการนำเสนอข้อมูลข่าวสารในรูปแบบของข่าวเหตุการณ์ปัจจุบัน
รายงานผลกีฬาล่าสุด ภาพยนตร์ ดนตรี รายการบันเทิงรูปแบบต่างๆ
และที่สำคัญการร่วมเล่นเกมแบบ Interactive ความบันเทิงแนวใหม่

สื่อโฆษณาของบริษัท กรีน แอด จำกัด

จัดตั้งขึ้นเพื่อดำเนินธุรกิจให้บริการและรับจ้างผลิตสื่อป้ายโฆษณาที่เป็นมิตรต่อสิ่งแวดล้อม
ทั้งภายนอกและภายในที่อยู่อาศัย โดยมีรูปแบบของระบบการจัดสวนแนวตั้ง (Green Wall)
ที่มีการใช้เทคโนโลยีการให้น้ำและปุ๋ยในตัวของระบบเองซึ่งเป็นองค์ประกอบหลักที่สำคัญของสื่อ
ภายใต้แนวคิด “Naturally Innovative” บริษัทได้ร่วมทุนกับบริษัท วีบิ๊ก จำกัด
ผู้เชี่ยวชาญด้านการออกแบบ พัฒนา และผลิตระบบการจัดสวนแนวตั้งโดยเฉพาะ
การร่วมทุนดังกล่าวทำให้บริษัทสามารถสร้างสรรค์สื่อป้ายโฆษณารูปแบบใหม่และแตกต่างได้
อีกทั้งยังช่วยส่งเสริมภาพลักษณ์ด้านการใส่ใจเรื่องสิ่งแวดล้อม และความรับผิดชอบต่อสังคมได้ดี
(Corporate Social Responsibility: CSR)

การตลาดและภาวะการแข่งขัน

กลยุทธ์การแข่งขัน

แนวทางที่บริษัทให้ความสำคัญในการดำเนินงาน เพื่อเพิ่มความสามารถในการแข่งขัน มีดังต่อไปนี้

1.  การหาพื้นที่ติดตั้งสื่อป้ายโฆษณาที่มีศักยภาพในการดำเนินธุรกิจ

  พื้นที่ติดตั้งสื่อโฆษณาเป็นปัจจัยที่มีความสำคัญต่อการตัดสินใจใช้บริการของลูกค้า
  บริษัทจึงให้ความสำคัญในเรื่องการสรรหาและกำหนดพื้นที่ติดตั้งเป็นอย่างมาก
  โดยมีการทำวิจัยอย่างละเอียดถึงปริมาณความหนาแน่นของชุมชนในแต่ละพื้นที่
  ปริมาณความหนาแน่นของการจราจร ทำให้บริษัทมีจุดติดตั้งป้ายโฆษณากระจายอยู่เป็นจำนวนมาก
  ตลอดสองข้างทางด่วนยกระดับขั้นต่างๆ รวมไปถึงป้ายโฆษณาทั้งขนาดกลาง และขนาดใหญ่
  บริเวณถนนมอเตอร์เวย์
  มุ่งสู่สนามบินแห่งชาติสุวรรณภูมินอกจากนี้บริษัทยังมีการขยายจุดติดตั้งสื่อป้ายโฆษณาไปยังพื้นที่ชานเมืองและในต่างจังหวัดเพิ่มขึ้นเนื่องจากปัจจุบันมีการขยายตัวของชุมชนเมือง
  และการกระจายตัวของชุมชน
  ซึ่งการขยายตัวของชุมชนจะนำไปสู่การเติบโตของธุรกิจสื่อป้ายโฆษณา
  ปัจจุบันบริษัทมีจุดติดตั้งสื่อป้ายโฆษณาในพื้นที่ต่างจังหวัดโดยเฉพาะอย่างยิ่งในจังหวัดที่เป็นแหล่งธุรกิจ
  หรือแหล่งท่องเที่ยวสำคัญ เช่น เชียงใหม่ ภูเก็ต ชลบุรี เป็นต้น
  ซึ่งได้รับการตอบรับจากลูกค้าเป็นอย่างดี

2.  การให้ความสำคัญในเรื่องของเทคโนโลยี การสร้างสรรค์นวัตกรรม
    เพื่อเพิ่มมูลค่าของสื่อโฆษณา รวมถึง การเพิ่มประเภทสื่อโฆษณา

  บริษัทให้ความสำคัญกับการใช้เทคโนโลยีเพื่อเพิ่มประสิทธิภาพของสื่อโฆษณาที่มีอยู่
  การสรรหานวัตกรรมใหม่ๆที่สามารถเพิ่มมูลค่าให้กับสื่อโฆษณา
  และสามารถสนองความต้องการของตลาดอย่างแท้จริง
  รวมทั้งดำเนินการสรรหาสื่อโฆษณาประเภทอื่นๆ เพื่อเพิ่มทางเลือกให้แก่ลูกค้า
  โดยมีการศึกษาเทคโนโลยีต่างๆ จากสื่อโฆษณาของต่างประเทศอย่างสม่ำเสมอ
  ทั้งจากการศึกษานิตยสารด้านโฆษณาชั้นนำในต่างประเทศ
  และการส่งทีมงานไปศึกษาดูงานสื่อโฆษณาต่างประเทศ
  เพื่อนำเทคโนโลยีมาปรับใช้ให้เหมาะสมนอกจากนี้ การเป็น Partner
  ทางธุรกิจของบริษัทกับบริษัท เคลียร์ ชาแนล อินเตอร์เนชั่นแนล จำกัด
  ผู้นำทางด้านสื่อโฆษณาภายนอกที่อยู่อาศัยจากประเทศอังกฤษ ก่อให้เกิดการแลกเปลี่ยนข้อมูล
  ความรู้ในเรื่องของเทคโนโลยีในการนำมาสร้างความน่าสนใจให้กับสื่อโฆษณา
  และเพิ่มประเภทสื่อโฆษณา
  เพื่อเป็นการเพิ่มทางเลือกให้กับเจ้าของสินค้าได้บรรลุวัตถุประสงค์ทางการตลาด

3.  การผลิตงานที่มีคุณภาพตรงตามความต้องการของลูกค้า

  บริษัทตระหนักว่างานที่มีคุณภาพจะสามารถสร้างความไว้วางใจที่ดีกับลูกค้า
  และก่อให้เกิดการดำเนินธุรกิจอย่างต่อเนื่อง
  บริษัทจึงให้ความสำคัญในเรื่องคุณภาพของชิ้นงานเป็นอย่างมาก
  โดยมีบริษัทในเครือที่ทำหน้าที่ในการผลิตภาพโฆษณา
  ซึ่งทำให้สามารถควบคุมคุณภาพของงานได้อย่างใกล้ชิด
  สำหรับในบางชิ้นงานที่ได้มีการจ้างบริษัทอื่น ๆ ให้ทำการผลิต
  บริษัทมีฝ่ายผลิตโฆษณาทำหน้าที่ตรวจสอบคุณภาพของชิ้นงานทั้งในเรื่องของสี รูปแบบ
  ให้เป็นไปตามความต้องการของลูกค้า

4.  การร่วมงานกับผู้ร่วมงาน (Partner) ที่มีประสบการณ์ในการดำเนินธุรกิจ

  การร่วมงานกับผู้ร่วมงานที่มีประสบการณ์ในการดำเนินธุรกิจ ทำให้บริษัทได้เรียนรู้เทคโนโลยี
  และแนวทางในการดำเนินธุรกิจเพิ่มขึ้น โดยปัจจุบันบริษัท มาสเตอร์ แอด จำกัด (มหาชน)
  ได้มีการร่วมมือทางธุรกิจกับบริษัทชั้นนำ อาทิ

-   บริษัท เคลียร์ ชาแนล อินเตอร์เนชั่นแนล จำกัด ผู้นำทางด้านสื่อโฆษณาภายนอกที่อยู่อาศัย
    จากประเทศอังกฤษ
    ก่อให้เกิดการแลกเปลี่ยนทางความคิดที่มีความหลากหลายในการทำสื่อโฆษณาในรูปแบบต่าง ๆ

-   บริษัท อิงค์เจ็ท อิมเมจเจส (ประเทศมาเลเซีย) จำกัด
    ก่อให้เกิดการแลกเปลี่ยนเทคโนโลยีในเรื่องของการพิมพ์ภาพโฆษณาขนาดใหญ่
    ซึ่งสามารถรองรับงานพิมพ์ ได้ทั้งในรูปแบบ In door และ Out door

5.  การสร้างความสัมพันธ์ที่ดีกับลูกค้า

  บริษัท มาสเตอร์ แอด จำกัด (มหาชน) เน้นการสร้างความสัมพันธ์ที่ดีกับลูกค้าอย่างต่อเนื่อง
  นอกเหนือจากการให้บริการที่มีคุณภาพ รวดเร็ว และตรงตามสัญญาที่ได้ทำไว้กับลูกค้าแล้ว
  เพื่อสร้างความประทับใจและมอบความรู้สึกที่อบอุ่นให้กับลูกค้า บริษัท
  เตรียมพร้อมในการสร้างสรรค์กิจกรรมดี ๆ เพื่อกระชับความสัมพันธ์ที่ดีแก่ลูกค้า
  กับกิจกรรมพิเศษมากมายภายใต้โครงการ MACO MAX
  มอบให้สำหรับลูกค้าของบริษัทอย่างต่อเนื่อง เพื่อตอกย้ำ
  แบรนด์และสร้างความเป็นหนึ่งในใจลูกค้าตลอดไป

ลักษณะลูกค้าเป้าหมาย

ลูกค้าของบริษัทสามารถจำแนกได้เป็น 2 ประเภทหลัก ตามลักษณะการติดต่อ ดังนี้

1.  ลูกค้าประเภทบริษัทตัวแทนโฆษณา (Agency)

  คือ บริษัทตัวแทนโฆษณา
  ซึ่งทำหน้าที่เป็นตัวแทนเจ้าของผลิตภัณฑ์หรือบริการในการติดต่อให้บริษัทเป็นผู้ผลิตและติดตั้งสื่อป้ายโฆษณาให้กับผลิตภัณฑ์หรือบริการของลูกค้าของตนเอง

2.  ลูกค้าที่เป็นเจ้าของผลิตภัณฑ์โดยตรง (Direct Client)

  คือ บริษัท ห้างร้านเอกชน รวมถึงองค์กรของรัฐบาลและรัฐวิสาหกิจทั่วไป
  ที่เป็นผู้ประกอบการในธุรกิจต่างๆ ซึ่งเป็นเจ้าของผลิตภัณฑ์ หรือบริการโดยตรง
  ลูกค้าลักษณะนี้จะติดต่อกับบริษัทโดยไม่ผ่านบริษัทตัวแทนโฆษณา
  เพื่อให้บริษัทเป็นผู้ผลิตและติดตั้งสื่อป้ายโฆษณาตามรายละเอียดและรูปแบบที่ได้ตกลงกัน

  ปี 2554บริษัทมีลูกค้าที่เป็นตัวแทนบริษัทโฆษณาจำนวน 74 รายคิดเป็นสัดส่วนรายได้ประมาณ 31
  % ของรายได้มาจากบริการและขายสินค้า ลูกค้าที่เป็นเจ้าของผลิตภัณฑ์โดยตรง 213 ราย
  คิดเป็นสัดส่วนรายได้ประมาณ 69 % ของยอดรายได้จากบริการและการขายสินค้า

  สัดส่วนลูกค้ารายใหญ่ 10 รายแรกต่อรายได้รวมในช่วงระยะเวลา 3
  ปีที่ผ่านมาสามารถสรุปได้ดังนี้

  -----------------------------------------------------------------------
                                      ปี 2554      ปี 2553      ปี 2552
  ----------------------------------- ----------- ----------- -----------
  สัดส่วนรายได้ลูกค้า 10 รายแรกต่อรายได้รวม  45.24       50.00       48.85
  (%)                                                         

  -----------------------------------------------------------------------

การจำหน่ายและช่องทางการจำหน่าย

ในการจำหน่ายสื่อโฆษณาของบริษัท สามารถสรุปช่องทางการจำหน่ายได้ดังนี้

1.  ผ่านพนักงานขายของบริษัท
    บริษัทจะติดต่อกับลูกค้าที่มีศักยภาพในการใช้สื่อโฆษณาภายนอกที่อยู่อาศัย เพื่อ

  เสนอทางเลือกในการประชาสัมพันธ์สินค้าของลูกค้า และเป็นการแนะนำบริษัทต่อลูกค้า
  โดยบริษัทมีการจัดทำเอกสารประกอบการขายซึ่งอธิบายรายละเอียดโดยเบื้องต้นของสื่อโฆษณาประเภทต่างๆ
  เพื่อให้การสื่อสารข้อมูลสู่กลุ่มลูกค้าเป็นไปอย่างสมบูรณ์ ถูกต้องและง่ายต่อการตัดสินใจ

2.  ผ่านสื่อโฆษณาของบริษัทเนื่องจากสื่อโฆษณาของบริษัทอยู่ภายนอกที่อยู่อาศัย
    จึงสามารถจัดเป็นช่องทางการ

  จำหน่ายของบริษัทได้อีกทางหนึ่ง
  ลูกค้าของบริษัทโดยส่วนใหญ่จะเป็นผู้ติดต่อกับบริษัทจากการพบเห็นสื่อป้ายโฆษณาของบริษัท
  ซึ่งได้มีการระบุชื่อบริษัทและเบอร์โทรศัพท์ไว้

3.  ผ่านการเผยแพร่ข้อมูลบริษัทผ่านสื่อต่างๆ ได้แก่

-   เว็บไซต์ของบริษัท บริษัทมีการจัดทำเว็บไซต์ www.masterad.comเพื่อเผยแพร่ข่าวสาร
    และสินค้าของบริษัท เพื่อให้ลูกค้าสามารถทราบถึงข้อมูลเบื้องต้นของบริษัทได้

-   การจัดทำ Web Link เพื่อเชื่อมโยง Website ของบริษัท กับ Website
    ที่ได้รับความนิยมทั้งในและต่างประเทศ

-   สื่อทางอิเลคทรอนิกส์ได้แก่ E-Mail , Facebook

-   สื่อทางสิ่งพิมพ์ต่างๆ

-   การลงโฆษณาในหนังสือพิมพ์รายวัน

-   การลงโฆษณาในหนังสือนิตยสาร

-   การลงโฆษณาในหนังสือ The Advertising Book

-   การลงโฆษณาในหนังสือของสมาคมป้ายโฆษณากลางแจ้ง

    -   จอ LED Central World

    -   การจัดทำวารสารราย 2 เดือนของบริษัท ที่เรียกว่า Maco Post
        เพื่อเผยแพร่สื่อโฆษณาของบริษัท รวมถึงกิจกรรมต่างๆของบริษัท
        สู่กลุ่มลูกค้าของบริษัทกว่า 3,000 ราย

ช่องทางการจัดจำหน่ายเหล่านี้มีการจัดการบริหารงานอย่างมีระบบ
เพื่อประโยชน์ในการจำหน่ายสื่อโฆษณาของบริษัทเป็นสำคัญ
โดยภายหลังจากการได้รับการติดต่อจากลูกค้า
ส่วนลูกค้าสัมพันธ์จะสอบถามความต้องการของลูกค้าในเบื้องต้น
และจัดส่งลูกค้าให้กับฝ่ายการขายและการตลาด
ซึ่งมีประสบการณ์ในการเสนอสื่อโฆษณาเป็นผู้ดำเนินการประสานงานติดตามดูแลลูกค้าต่อไป

นโยบายราคา

ในการกำหนดราคาการใช้บริการสื่อป้ายโฆษณาและการผลิตงานสื่อโฆษณา
บริษัทมีนโยบายกำหนดราคาโดยคำนึงถึงปัจจัยต่างๆ ดังนี้

1.  จุดติดตั้งสื่อโฆษณา เนื่องจากจุดติดตั้งสื่อโฆษณาส่วนใหญ่ของบริษัทอยู่ใน prime area
    มีความหนาแน่นของชุมชนมาก ทำให้บริษัทสามารถกำหนดราคาค่าเช่าสื่อโฆษณาในอัตราที่สูงได้

2.  ต้นทุนการเช่าสถานที่ติดตั้งสื่อโฆษณา และต้นทุนการก่อสร้างสื่อโฆษณานั้นๆ
    จะมีผลต่อการกำหนดราคาค่าใช้บริการสื่อโฆษณา

3.  ต้นทุนการผลิตสื่อประเภทนั้นๆ ทั้งในด้านขนาด และความละเอียดของตัวงาน เช่น
    การผลิตสื่อโฆษณาประเภท Trivisionจะมีต้นทุนที่สูงกว่าการผลิตสื่อโฆษณา Billboard
    ส่งผลให้ราคาค่าใช้บริการสื่อโฆษณาประเภท Trivisionสูงกว่าของ Billboard

4.  ระยะเวลาการใช้สื่อโฆษณาของลูกค้าบริษัทกำหนดให้ลูกค้าต้องทำสัญญาในการใช้สื่อโฆษณาเป็นระยะเวลาต่อเนื่องไม่น้อยกว่า
    3เดือน อย่างไรก็ดีกรณีที่ลูกค้าทำสัญญาในระยะเวลาที่นานกว่านั้น
    บริษัทจะกำหนดราคาที่ต่ำลงเนื่องจากบริษัทมีความเสี่ยงในการดำเนินงาน
    และมีต้นทุนการดำเนินงานที่ลดลง

5.  ปริมาณการซื้อสื่อโฆษณาของลูกค้า โดยทั่วไปผลิตภัณฑ์ 1 ผลิตภัณฑ์ มักจะใช้สื่อโฆษณา 2-3 จุด
    เพื่อเป็นการจูงใจให้ลูกค้ามีการใช้สื่อเพิ่มขึ้น
    บริษัทจึงมักเสนอราคาที่ต่ำลงในกรณีที่ลูกค้ามีการใช้สื่อโฆษณาหลายจุด หรือหลายประเภท

6.  ต้นทุนการดำเนินงานของบริษัทในการกำหนดราคาบริษัทได้คำนึงถึงต้นทุนอื่นๆ
    ที่เกี่ยวข้องทั้งในด้านต้นทุนผันแปรที่เกี่ยวข้องกับสื่อนั้นโดยตรง เช่น ค่าเช่า ค่าเบี้ยประกันภัย
    ค่าไฟฟ้า ค่าภาษีป้าย ค่าบำรุงรักษา และต้นทุนคงที่ เช่น เงินเดือนพนักงาน
    เพื่อให้บริษัทสามารถสร้างผลกำไรจากการดำเนินงานได้

แนวโน้มอุตสาหกรรมและ สภาพการแข่งขันในอุตสาหกรรม

เหตุอุทกภัยครั้งใหญ่ที่เกิดขึ้นในช่วงไตรมาสสุดท้ายของปี
2554ได้สร้างความเสียหายทั้งแก่ชีวิตและทรัพย์สินอย่างมหาศาลไม่เพียงแต่นิคมอุตสาหกรรมและชุมชนที่ตั้งอยู่ในเส้นทางผ่านของมวลน้ำเท่านั้นที่ได้รับความเดือดร้อนแม้แต่อุตสาหกรรมโฆษณาก็ได้รับผลกระทบจากเหตุการณ์นี้ด้วยเช่นกัน
โดย“นีลเส็น มีเดีย” ได้สรุปภาพรวมของอุตสาหกรรมโฆษณาไตรมาส 3 ของปี2554
ก่อนที่จะเกิดเหตุการณ์อุทกภัยเอาไว้ว่าในช่วงตั้งแต่เดือนมกราคมจนถึงกันยายนของปี 2554 นั้น
อุตสาหกรรมโฆษณามีการเติบโตในอัตราที่ดี คือเติบโต 10.50% คิดเป็นมูลค่า 80,867 ล้านบาท
ซึ่งเป็นอานิสงส์จากการเลือกตั้งและความมั่นคงทางการเมืองที่กลับคืนมาเป็นครั้งแรกในรอบหลายปีทุกสื่อมีอัตราการเติบโตเป็นบวก
โดยสื่อโฆษณานอกบ้านมีอัตราการเติบโตอยู่ที่21% คิดเป็นมูลค่า6,330 ล้านบาท

สัญญาณแรกของการชะลอตัวเริ่มขึ้นในเดือนพฤศจิกายนจากผลกระทบของเหตุการณ์น้ำท่วมตามที่หลายฝ่ายได้มีการคาดการณ์เอาไว้
สาเหตุของการใช้สื่อโฆษณาที่ลดลงมีอยู่ด้วยกัน 2 ประการคือ
ผู้ประกอบการที่ได้รับผลกระทบทั้งทางตรงและทางอ้อมจากน้ำท่วมจะต้องกันเม็ดเงินเอาไว้สำหรับฟื้นฟูธุรกิจและอีกส่วนหนึ่งคือผู้ประกอบการที่ไม่ได้รับผลกระทบได้โยกงบประมาณด้านโฆษณาไปจัดกิจกรรม
CSR และการช่วยเหลือ ผู้ประสบภัยแทน

สำหรับกลุ่มสินค้าที่ชะลอการใช้งบผ่านสื่อโฆษณาคือ ธุรกิจอสังหาริมทรัพย์และรถยนต์เนื่อง
จากเป็นกลุ่มที่ได้รับผลกระทบโดย ตรงจากปัญหาน้ำท่วมที่เกิดขึ้น
ขณะที่กลุ่มสินค้าอุปโภคบริโภคยังคงมีการใช้งบโฆษณาตามปกติเพราะเป็นสินค้าที่มีความจำเป็นต่อชีวิตประจำวัน

ซึ่งจากผลกระทบที่เกิดขึ้นในไตรมาส 4 ทำให้ภาพรวมของอุตสาหกรรมโฆษณามีมูลค่าอยู่ที่1.04
แสนล้านบาท มีการเติบโต 3.6% เท่านั้น ลดลงจากเดิมที่เคยคาดการณ์ไว้สูงถึง 10%

  --------------------------------------------------------------------------------------
  ประเภทสื่อโฆษณา   ปี 2554    %        ปี 2553       %        มูลค่าการเปลี่ยนแปลง   % การเติบโต
  --------------- --------- -------- ------------ -------- ------------------ ----------
  สื่อโทรทัศน์        62,238    59.48    60,766.00    60.16    1,472.00           2.42

  สื่อวิทยุ           5,928     5.67     6,116.00     6.05     - 188.00           - 3.07

  สื่อหนังสือพิมพ์      14,558    13.91    15,000.00    14.85    - 442.00           - 2.95

  สื่อนิตยสาร        5,708     5.45     5,694.00     5.64     14.00              0.25

  สื่อโรงภาพยนต์     7,224     6.90     5,987.00     5.93     1,237.00           20.66

  สื่ออินเตอร์เนต     470       0.45     290.00       0.29     180.00             62.07

  สื่อโฆษณานอกบ้าน   8,515     8.14     7,158.00     7.09     1,357.00           18.96

  รวมมูลค่า         104,641   100.00   101,011.00   100.00   3,630.00           3.59

  Remark: Total                                                               
  Industry -                                                                  
  Exclude                                                                     
  Section:                                                                    
  Classified,                                                                 
  House ads.                                                                  

  ข้อมูลจาก The                                                                 
  Nielsen Company                                                             
  (Thailand) Ltd.                                                             
  --------------------------------------------------------------------------------------

ในขณะที่สื่อโฆษณานอกบ้านเป็นสื่อโฆษณาที่ได้รับผลกระทบอยู่ในเกณฑ์น้อยทำให้มีการเติบโตจากปี
2553 เป็นเม็ดเงิน 1,357 ล้านบาท คิดเป็นอัตราการเติบโตถึง 19% โดยมีมูลค่ารวมทั้งปีอยู่ที่
8,515 ล้านบาท มากกว่าปี 2553 ที่มีอัตราการเติบโตจากปี 2552 อยู่ที่ 12 % มีมูลค่ารวมอยู่ที่
7,158 ล้านบาท

การเติบโตของสื่อโฆษณานอกบ้านในปี 2554 นี้
เป็นการเติบโตในทุกประเภทสื่อประกอบด้วยป้ายโฆษณา หรือ บิลบอร์ด เติบโต 15.8% 
เป็นการกลับมาเติบโตอีกครั้งในรอบ 3-5 ปี 
หลังจากได้รับผลกระทบจากภาวะเศรษฐกิจและการจัดระเบียบป้ายโฆษณาขนาดใหญ่ก่อนหน้านี้ 
ส่วนสื่อเคลื่อนที่ (Transit)  เติบโต 21.4%  และสื่อในร้านค้า (in store) เติบโต 105% 

ทั้งนี้การเติบโตของสื่อนอกบ้านดังกล่าว มาจากปัจจัยเศรษฐกิจเติบโต
และสถานการณ์การเมืองที่สงบ ทำให้สินค้าและแบรนด์ต่างๆ ใช้งบโฆษณาและสื่อสารการตลาด
เพื่อสร้างยอดขายและกระตุ้นกำลังซื้อผู้บริโภคอย่างต่อเนื่อง  โดยเฉพาะอุตสาหกรรมรถยนต์
ธุรกิจอสังหาริมทรัพย์  สินค้าอุปโภค บริโภค
ซึ่งเป็นกลุ่มหลักในการใช้สื่อนอกบ้าน มีการใช้งบประมาณเพิ่มขึ้นในช่วงครึ่งปีแรก 
ส่งผลให้ภาพรวมเติบโตสูง และในช่วงปลายปีธุรกิจโทรคมนาคมซึ่งเปิดตัว 3จี
เข้ามามีบทบาทสำคัญในการใช้งบโฆษณาสื่อนอกบ้านเพิ่มขึ้นเช่นกัน

อีกปัจจัยสำคัญที่ส่งผลต่อการเติบโตของสื่อโฆษรานอกบ้าน ในปี 2554
คืองานสร้างสรรค์ไอเดียแปลกใหม่ที่มีมากขึ้น  รวมทั้งผสานการใช้ดิจิทัล มีเดีย มานำเสนอผลงาน
เพื่อสร้างสรรค์งานที่เป็น “ทอล์ค ออฟ เดอะ ทาวน์”  ทำให้สินค้าต่างๆ 
หันมาใช้สื่อโฆษณานอกบ้าน เพื่อตอบโจทย์การสร้างการรับรู้ในแบรนด์
และเข้าถึงผู้บริโภคแทนสื่อหลัก  โดยเฉพาะในสถานการณ์ที่สื่อหลักอย่างสื่อทีวี
มีอัตราการจองพื้นที่เต็มและมีราคาแพง ทำให้สินค้าที่ต้องจัดกิจกรรมกับผู้บริโภค หันไปใช้สื่ออื่นๆ
แทน ซึ่งสื่อนอกบ้านที่มีนวัตกรรมการสื่อสารแปลกใหม่อยู่ตลอดเวลา จึงได้รับความสนใจ

ในปี 2555 นั้นคาดการณ์ว่าอุตสาหกรรมโฆษณาโดยรวม จะมีการฟื้น
ตัวในระดับสมบูรณ์ประมาณช่วงไตรมาสที่ 2 ของปี 2555
เนื่องจากช่วงไตรมาสแรกจะเป็นระยะเวลาเฝ้าระวังรอดูสถานการณ์ในด้านต่างๆ เช่น
นโยบายแก้ปัญหาในระยะยาวของรัฐบาลและแนวโน้มเหตุการณ์อื่นๆ
ที่จะเกิดขึ้นการใช้งบโฆษณาในช่วงต้นของปี 2555 คาดว่าภาครัฐจะเป็นผู้ลงทุนรายใหญ่
เนื่องจากต้องเร่งฟื้นฟูภาพลักษณ์ของประเทศที่เสียไปในช่วงน้ำท่วมโดยน่าจะมุ่งไปในด้านการท่องเที่ยวซึ่งเป็นช่องทางรายได้ที่สำคัญของประเทศ 

ในปี 2555 บริษัท มาสเตอร์ แอด จำกัด (มหาชน)
ได้ดำเนินนโยบายโดยเน้นไปที่บทบาทของเทคโนโลยีสมัยใหม่ ผนวกกับความคิดสร้างสรรค์
นวัตกรรมใหม่ (Creative & Innovative) และกิจกรรมทางการตลาด (Event)
รวมถึงให้ความสำคัญกับความต้องการและพฤติกรรมผู้บริโภคในปัจจุบันเพื่อทำให้สื่อโฆษณานอกบ้านของบริษัทเกิดการเปลี่ยนแปลงด้านการนำเสนอและมีมูลค่าที่เพิ่มขึ้น              

โอกาสที่บริษัทมองเห็นความแตกต่างเนื่องจากการสร้างนวัฒกรรมใหม่ๆของสื่อโฆษณานอกบ้านนั้นไม่ได้ถูกจำกัดในด้านพื้นที่ลงโฆษณาเหมือนสื่อประเภทอื่นๆและไม่ได้มีกฎเกณฑ์ตายตัวในการผลิตโฆษณาหากแต่จะถูกจำกัดจากในด้านงบประมาณที่ส่งผลถึงไอเดียการสื่อสารเท่านั้นซึ่งเห็นได้ชัดว่างานโฆษณาสื่อนอกบ้านที่ดีๆนั้นสร้างขึ้นโดยไม่ต้องคำนึงถึงกฎที่สื่อประเภทอื่นต้องคำนึงถึง

              จุดเด่นของสื่อโฆษณานอกบ้าน คือ
สามารถเห็นและจับต้องได้ทำให้สื่อดังกล่าวมีคุณสมบัติที่สามารถสร้าง “ความน่าไว้วางใจ”
“ความพึงพอใจ” “ความตั้งใจซื้อสินค้า”
ให้กับตราสินค้าซึ่งจะสร้างพื้นฐานที่แข็งแรงและความสำเร็จระยะยาวให้ตราสินค้า     ความท้าทายจึงอยู่ที่การเข้าถึงและสร้างความสนใจให้กลุ่มผู้บริโภค
ดังนั้นเทคโนโลยี
นวัตกรรมจึงกลายเป็นทางเลือกที่ทรงพลังในการสร้างปฏิสัมพันธ์กับผู้บริโภค       

สำหรับความพร้อมในการเข้าสู่ประชาคมอาเซียนในปี 2558 นั้น
อุตสาหกรรมโฆษณาของไทยยังอยู่ในตำแหน่งที่ได้เปรียบเมื่อเทียบกับประเทศอื่นในอาเซียน
ทั้งด้วยขนาดของอุตสาหกรรมที่เป็นรองเพียงประเทศญี่ปุ่นเท่านั้นและความคิดสร้างสรรค์ของนักโฆษณาที่ได้รับรางวัลจากงานประกวดต่างๆ
อยู่เสมอ

การจัดหาผลิตภัณฑ์และการให้บริการ

ในการผลิตงานโฆษณากับลูกค้า บริษัทมีการดำเนินการดังต่อไปนี้

1.  ทำสัญญาและทำความเข้าใจกับลูกค้าถึงประเภทสื่อป้ายโฆษณาระยะเวลาในการโฆษณารูปแบบรายละเอียด
    ของงานโฆษณา โดยส่วนใหญ่บริษัทจะรับผลิตงานโฆษณาตามแบบที่ลูกค้าได้จัดเตรียมไว้
    เพื่อลดขั้นตอนใน การออกแบบงานโฆษณา

2.  หลังจากนั้นบริษัทจะส่งผ่านขั้นตอนการผลิตงานโฆษณาต่อยังบริษัทอื่น
    เพื่อทำการผลิตงานตามแบบที่ได้

  ตกลงไว้กับลูกค้า ปัจจุบันบริษัทไม่มีนโยบายการผลิตงานโฆษณาเอง
  แต่จะใช้ทีมงานของบริษัทควบคุมคุณภาพ และเวลาในการผลิต
  โดยเฉพาะงานผลิตภาพด้วยมือที่ใช้แรงงานคนเป็นสำคัญ
  เนื่องจากบริษัทพิจารณาแล้วว่าการจ้างผลิตงานโฆษณามีต้นทุนในการดำเนินงานที่ต่ำกว่าการลงทุนในเครื่องจักรและทำการผลิตเอง
  อีกทั้งสื่อป้ายโฆษณาในแต่ละประเภทเหมาะกับลักษณะภาพพิมพ์ที่แตกต่างกัน
  และในช่วงที่บริษัทรับงานพร้อมกันเป็นจำนวนมาก
  การกระจายงานให้ผู้ผลิตภาพโฆษณาหลายรายทำให้บริษัทสามารถส่งมอบงานได้อย่างรวดเร็วและทันตามกำหนด
  อย่างไรก็ดี บริษัทมีการร่วมลงทุนกับบริษัท อิงค์เจ็ท อิมเมจเจส (เอ็ม) เอสดี เอ็น บีเอชดี
  จำกัด จากประเทศมาเลเชีย เพื่อจัดตั้งบริษัท อิงค์เจ็ท อิมเมจเจส (ประเทศไทย)
  จำกัดทำการผลิตภาพโฆษณาระบบพิมพ์ภาพอิงค์เจ็ทซึ่งเป็นระบบพิมพ์ภาพส่วนใหญ่ที่บริษัทใช้ในการงานโฆษณา
  ดังนั้นในกรณีที่เป็นงานภาพพิมพ์ระบบอิงค์เจ็ทโดยส่วนใหญ่บริษัทจะส่งมอบงานให้บริษัทร่วมดังกล่าว
  เนื่องจากมีความคล่องตัวในการควบคุมงานและระยะเวลาในการผลิตได้ดี
  แต่เงื่อนไขในการดำเนินธุรกิจเป็นไปตามการค้าปกติ
  ซึ่งบริษัทไม่มีข้อสัญญาและข้อผูกมัดในการส่งงานใดๆทั้งสิ้นและหากปริมาณของงานภาพพิมพ์ระบบอิงค์เจ็ทมีมากขึ้นจนมีสาระสำคัญ
  บริษัทอาจจะพิจารณาลงทุนเพิ่มในธุรกิจนี้นอกจากนี้บริษัทมีการส่งมอบงานผลิตภาพโฆษณาแก่ผู้ผลิตรายอื่นได้แก่บริษัท
  วีอาร์ แอดเวอร์ไทซิ่งจำกัด,บริษัท คิวแอดเวอร์ไทซิ่ง จำกัด และบริษัท บริษัท
  พี.เอส.เอ๊าท์ดอร์โพรดัคชั่น จำกัด เป็นต้น

3.  บริษัทผู้ผลิตงานโฆษณาจะผลิตงานตามที่ได้รับมอบหมายโดยใช้ระยะเวลาประมาณ 5-30
    วันในการทำการ ผลิตทั้งนี้ขึ้นอยู่กับประเภทของสื่อป้ายโฆษณา หลังจากทำการผลิตเสร็จแล้ว
    บริษัทจะทำการตรวจสอบ

  คุณภาพของงานโฆษณา ให้ถูกต้องตามแบบที่ลูกค้าระบุไว้ ทั้งในด้าน ขนาด วัสดุ สี และรูปแบบ

4.  ต่อจากนั้นผู้ผลิตงานโฆษณาจะติดตั้งงานโฆษณาในสื่อป้ายโฆษณาตามที่ได้ตกลงกับลูกค้าโดยการควบคุม

  ของเจ้าหน้าที่ของบริษัท

5.  ภายหลังการติดตั้งสื่อป้ายโฆษณา
    ฝ่ายผลิตโฆษณาจะรายงานผลการติดตั้งพร้อมภาพถ่ายที่เกี่ยวข้องเพื่อ
    ตรวจเช็คความถูกต้องและความสมบูรณ์ของงานให้เป็นไปตามเงื่อนไขที่ระบุไว้ในสัญญากับลูกค้าเมื่อฝ่าย
    การตลาดและฝ่ายรับรองความถูกต้องของงานแล้ว
    ส่วนลูกค้าสัมพันธ์จะนำภาพสื่อป้ายโฆษณาที่เสร็จ

  สมบูรณ์ แล้วจัดส่งให้ลูกค้าพร้อมจดหมายแสดงความขอบคุณที่ใช้บริการ

6.  เมื่อครบกำหนดการติดตั้งงานโฆษณาบริษัทจะรื้อถอนชิ้นงานโฆษณาออกจากจุดติดตั้ง
    โดยกรรมสิทธิ์ใน

ชิ้นงาน จะเป็นไปตามที่ระบุไว้ในสัญญาส่วนใหญ่ลูกค้าจะไม่ต้องการมีกรรมสิทธิ์ในชิ้นงานโฆษณา
เนื่องจากมักจะไม่ สามารถนำมาใช้งานต่อได้อีก กรณีที่กรรมสิทธิ์เป็นของบริษัท
บริษัทจะมอบหมายให้ผู้รับเหมารื้อถอนชิ้นงาน เป็นผู้รื้อถอนและจัดเก็บ
เพื่อนำไปใช้ประโยชน์อย่างอื่น ชดเชยกับค่าใช้จ่ายในการรื้อถอน

การผลิตงานโครงการ หรือชิ้นงานพิเศษ

1.  ประสานงานด้านแนวคิด ทิศทาง และรูปแบบสื่อโฆษณาร่วมกับฝ่ายขายและฝ่ายการตลาด

2.  กำหนดรูปแบบหลักและแนวทางของสื่อโฆษณาร่วมกับ Project Manager

3.  เจรจาต่อรอง และสรุปผลการเจรจากับพันธมิตรด้านสถานที่ เทคโนโลยี คอนเทนต์

4.  จัดทำรูปแบบโครงการเพื่อนำเสนอเจ้าของที่ (Proposal)
    หรือหน่วยงานที่มีอำนาจดูแลพื้นที่นั้นๆ

5.  จัดทำความเป็นไปได้ของโครงการในลักษณะแผนการเงินของโครงการ

6.  ทำสัญญาโครงการ (MOU)

7.  ควบคุมดูแลการติดตั้ง ก่อสร้างโครงการ

8.  ให้ข้อมูลเพื่อช่วยในการขาย การอบรมเกี่ยวกับการขาย
    และการสร้างความน่าสนใจให้กับสื่อโฆษณา
    เพื่อให้ฝ่ายขายสามารถเข้าใจจุดขายในการนำสื่อโฆษณานั้นๆไปนำเสนอให้กับลูกค้า
    และสร้างโอกาสในการปิดการขายต่อไป

การพัฒนาสื่อโฆษณา

ในการพัฒนาสื่อโฆษณา
บริษัทมีการจัดทำแผนโครงการและศึกษาความเป็นไปได้ร่วมกับฝ่ายขายและการตลาดดังรายละเอียดการดำเนินงานดังต่อไปนี้

1.  การเตรียมการจัดทำแผนโครงการ (Business Plan)

2.  ทำการศึกษาและวิจัย(Marketing Research) วิเคราะห์ แนวโน้มของตลาด
    และสื่อโฆษณาประเภทต่างๆ

3.  ศึกษาความต้องการของตลาด เพื่อประเมิณความเป็นไปได้ทางด้านการขายและการตลาด

4.  วิเคราะห์สถานการณ์ทางการตลาด(SWOT Analysis) : วิเคราะห์หาจุดแข็ง(Strength)
    จุดอ่อน(Weakness) โอกาส(Opportunity) และอุปสรรค(Threat)

5.  กำหนดกลยุทธ์เพื่อวิเคราะห์กลุ่มเป้าหมาย(STP Strategy)
    เป็นการกำหนดกลยุทธ์เพื่อระบุกลุ่มลูกค้าเป้าหมายด้วยการแบ่งส่วนตลาด(Segmentation)
    กลุ่มลูกค้าเป้าหมาย (Target Market) และการวางตำแหน่ง(Positioning)

6.  วางแผนเกี่ยวกับส่วนผสมทางการตลาด ทางด้านสินค้าและบริการ(Product) ราคา(Price)
    ช่องทางการจัดจำหน่าย(Place) การส่งเสริมการจัดจำหน่าย(Promotion)

7.  ดำเนินการติดต่อ ประสานงานกับพันธมิตรที่เกี่ยวข้องกับโครงการด้านสถานที่ เทคโนโลยี
    คอนเทนต์

8.  รวมรวมข้อมูลทางด้านการตลาดจากทางพันธมิตรที่เกี่ยวข้องกับโครงการด้านสถานที่
    เทคโนโลยี คอนเทนต์

9.  ประสานงานกับฝ่ายผลิตด้านการผลิตวัสดุ และพันธมิตรด้านการผลิต

10. จัดทำประมาณการโครงการ (Feasibility Project)
    เพื่อพิจารณาถึงความเป็นไปได้ในการลงทุน

11. สำรวจพื้นที่ และกำหนดจุดติดตั้ง

การให้บริการหลังการขาย    

         บริษัทได้ตระหนักถึงความสำคัญของการให้บริการหลังการขายภายใต้นโยบาย MACO
MAX Service โดยบริษัทจัดส่งรูปถ่ายป้ายโฆษณาที่แล้วเสร็จให้ลูกค้ารับทราบ
พร้อมชิ้นงานโฆษณาหลังลูกค้ามีการตรวจรับมอบงาน
ตลอดจนรายงานสภาพสื่อของป้ายโฆษณาให้แก่ลูกค้าทุกรายได้ทราบเป็นประจำทุกเดือน
เพื่อเป็นการสร้างความมั่นใจให้กับลูกค้าในบริการ

โดยทีมงานฝ่ายผลิตงานโฆษณา จะตรวจสอบสภาพความสมบูรณ์ ความเรียบร้อย
ความส่องสว่างของไฟฟ้าในสื่อป้ายโฆษณาทุกประเภท ภายในวันที่ 25 ของทุกเดือน
เพื่อการจัดทำจดหมายรายงานสภาพสื่อป้ายโฆษณาพร้อมรูปถ่ายให้แก่ลูกค้าได้รับทราบตลอดอายุสัญญา   

นอกจากนี้บริษัทยังได้เล็งเห็นถึงความสำคัญในการให้บริการและตรวจสอบแก้ไขสภาพป้ายโฆษณาให้ทันท่วงที
เพื่อให้มีประสิทธิภาพในการโฆษณาสินค้าและบริการสูงสุด บริษัทจึงได้จัดให้บริการสายด่วน
Hotline โทร 081-811-9811 เพื่อรับเรื่องร้องเรียน การแจ้งสภาพป้ายชำรุดขัดข้อง ตลอด 24
ชั่วโมง

และในกรณีที่ลูกค้าครบสัญญาเช่าป้ายโฆษณา
ทางฝ่ายการขายและการตลาดจะทำหน้าที่ในการเสนอข้อมูลสนับสนุนเพื่อกระตุ้นต่อการตัดสินใจของลูกค้า
อันจะก่อให้เกิดการใช้บริการสื่อป้ายโฆษณาของบริษัทอย่างต่อเนื่อง